**1. เรื่อง** ส่งเสริมป้องกันทันตสุขภาพเด็กก่อนวัยเรียนในศูนย์พัฒนาเด็กเล็กเครือข่ายบริการสุขภาพ ตำบลไค้นุ่น

อำเภอห้วยผึ้ง จังหวัดกาฬสินธุ์ ปี 2562

**2.หลักการและเหตุผล**

เด็กคือกำลังและทรัพยากรที่มีคุณค่าทางสังคม เพราะเด็กนั้นจะต้องเติบโตเป็นเยาวชนที่ทำประโยชน์ให้แก่ประเทศชาติ สุขภาพของเด็กจะต้องแข็งแรงและได้รับการดูแลเอาใจใส่จากผู้ปกครองและครูพี่เลี้ยงเป็นอย่างดี ทันตสุขภาพเป็นส่วนหนึ่งของสุขภาพอนามัย การมีสุขภาพช่องปากที่ดีปราศจากโรค ทำให้ช่องปากทำหน้าที่ได้อย่างสมบูรณ์ก็จะส่งผลให้สุขภาพอนามัยของเด็กสมบูรณ์ด้วยและในศูนย์พัฒนาเด็กเล็กเป็นจุดรวมของเด็กก่อนเข้าสู่ระบบการศึกษา เป็นกลุ่มเป้าหมายสำคัญที่ควรได้รับการปลูกฝังลักษณะนิสัยและพฤติกรรมสุขภาพ ซึ่งผลกระทบจากการฟันผุ นอกจากส่งผลทำให้เกิดกลิ่นปาก อาการเสียวฟันและปวดฟัน ยังส่งผลต่อการพัฒนาด้านสติปัญญา บุคลิกภาพ และปัญหาทางโภชนาการตามมา ทั้งนี้ โรคฟันผุในเด็กนั้นมีความสำคัญต่อการเรียงตัวในชุดฟันแท้ด้วยเด็กจึงควรได้รับบริการพื้นฐานตามชุดสิทธิประโยชน์อาทิ การตรวจสุขภาพช่องปากเพื่อหาความผิดปกติแต่เนิ่นๆและดำเนินการส่งเสริมป้องกันทันตสุขภาพ การรับบริการทาฟลูออไรด์วานิชในเด็กกลุ่มเสี่ยงควบคู่ไปกับการปรับพฤติกรรมด้วย

จากการสำรวจสภาวะสุขภาพช่องปากระดับประเทศ ครั้งที่ 8 สำนักงานทันตสาธารณสุข กรมอนามัย กระทรวงสาธารณสุข (2560) พบว่า โรคฟันผุในฟันน้ำนมมีความชุกและความรุนแรงค่อนข้างสูงในเด็ก อายุ 3 ปี ซึ่งเป็นขวบปีแรกที่มีฟันน้ำนมครบ 20 ซี่ มีฟันผุระยะเริ่มต้นร้อยละ 31.1 มีความชุกในการเกิดโรคฟันผุร้อยละ 52.9 มีค่าเฉลี่ยฟันผุถอนอุด (dmft) 2.8 ซี่/คน แม้จะเพิ่งมีฟันน้ำนมขึ้นครบแต่ร้อยละ 23 ของเด็กเริ่มมีประสบการณ์การสูญเสียฟันในช่องปากแล้วนอกจากนี้พบว่าในกลุ่มเด็กที่มีประสบการณ์โรคฟันผุเกือบทั้งหมดจะเป็นรอยโรคฟันผุที่ไม่ได้รับการรักษาคือร้อยละ 52 และจากการสำรวจสภาวะทันตะสุขภาพ จังหวัดกาฬสินธุ์ ปี 2560 พบว่าเด็กอายุ 3 ปี มีฟันผุ ร้อยละ 41 มีค่าเฉลี่ย ฟันผุ ถอน อุด (dmft) ในฟันน้ำนมเท่ากับ 1.97 ซี่/คน และจากการสำรวจสภาวะทันตสุขภาพเด็ก อายุ 3 ปี ในตำบลไค้นุ่น อำเภอห้วยผึ้ง จังหวัดกาฬสินธุ์ ปีงบประมาณ 2560 มีค่าเฉลี่ย ผุ ถอน อุด (dmft) เท่ากับ 1.2 ซี่/คน โดยพบว่าศูนย์พัฒนาเด็กบ้านไค้นุ่น บ้านผึ้ง และบ้านเหล่าสีแก้ว เด็กมีฟันผุเฉลี่ยร้อยละ 51.05 , 50.75 และ 49.35 ตามลำดับ ซึ่งถือเป็นปัญหาค่อนข้างสูง ส่งผลถึงการพัฒนาด้านต่างๆเป็นอย่างมาก เนื่องจากผู้ปกครองขาดความรู้ในการดูแลทันตสุขภาพของเด็กทำให้เกิดโรคฟันผุ และเด็กกลุ่มนี้ยังดูแลสุขภาพช่องปากได้ไม่ดีเท่าที่ควร ส่งผลให้อัตราการลุกลามของโรคเป็นไปอย่ารวดเร็ว

ดังนั้น จากปัญหาดังกล่าวทางโรงพยาบาลส่งเสริมสุขภาพตำบลไค้นุ่นและโรงพยาบาลส่งเสริมสุขภาพบ้านเหล่าสีแก้ว จึงได้ร่วมกันจัดทำโครงการส่งเสริมป้องกันทันตสุขภาพเด็กก่อนวัยเรียนในศูนย์พัฒนาเด็กเล็กเครือข่ายบริการสุขภาพ โรงพยาบาลส่งเสริมสุขภาพตำบลไค้นุ่น อำเภอห้วยผึ้ง จังหวัดกาฬสินธุ์ ปี 2562 ขึ้น

**3. วัตถุประสงค์**

1.เพื่อให้ผู้ปกครองและครูผู้ดูแลเด็กมีความรู้เกี่ยวกับการปฏิบัติตัวที่ถูกต้องในการดูแลสุขภาพช่องปาก

2.เพื่อให้ผู้ปกครองและครูผู้ดูแลเด็กมีส่วนร่วมในการดูแลสุขภาพช่องปากของเด็กก่อนวัยเรียน

3.เพื่อให้เด็กก่อนวัยเรียนมีสุขภาพช่องปากที่ดี ลดค่าใช้จ่ายในการรักษาพยาบาล

**4.กลุ่มเป้าหมาย**

ผู้ปกครอง ครูผู้ดูแลเด็ก และเด็กในศูนย์พัฒนาเด็กเล็ก จำนวน 3 รุ่น

**5.ระยะเวลาดำเนินงาน**

ระยะเวลาช่วงวันที่ 1 มีนาคม 25๖2 – 31 สิงหาคม 2562

**6.สถานที่**

ศูนย์พัฒนาเด็กเล็กบ้านไค้นุ่น, ศูนย์พัฒนาเด็กเล็กบ้านผึ้ง และศูนย์พัฒนาเด็กเล็กวัดทุ่งสว่างโพธิ์ไทร

**7.วิธีดำเนินงาน**

1.ขั้นเตรียมการ

1.1 สำรวจข้อมูลกลุ่มเป้าหมายวัดในเขตรับผิดชอบ รพ.สต.ไค้นุ่น

1.2 มีการประชุมชี้แจงโครงการ โดยเจ้าหน้าที่ผู้รับผิดชอบ ประสานงานกับนายกเทศบาล/นายกองค์การบริหารส่วนตำบล

1.3. กำหนดกิจกรรมดำเนินการ

2.ขั้นดำเนินการ

2.1 จัดอบรมให้ความรู้ทางทันตสาธารณสุขและชี้แจงโครงการ แก่ผู้ปกครอง ,และครูผู้ดูแลเด็กในศูนย์พัฒนาเด็กเล็ก

2.2 มีการจัดทำข้อตกลงร่วมกันในศูนย์พัฒนาเด็กเล็กและผู้ปกครอง พร้อมทั้งฝึกทักษะการดูแลสุขภาพช่องปากเด็กก่อนวัยเรียนให้กับผู้ปกครองและครูผู้ดูแลเด็ก

2.3 ตรวจสุขภาพช่องปากเด็กในศูนย์พัฒนาเด็กเล็กโดยทันตบุคลากร และส่งรักษาต่อในรายที่พบปัญหาเร่งด่วน

2.4 ทาฟลูออไรด์วานิชในเด็กกลุ่มเสี่ยงแจกแปรงสีฟันและยาสีฟัน

2.5 จัดกิจกรรม ช่องปากมีชีวิต โดยใช้นวัตกรรม 1.โมเดลฟันยักษ์ 2. อาหารวิเศษ 3.เกมส์ตอบคำถามจากภาพ

3. ติดตามและประเมินผล 1 ครั้ง / เดือน

4. สรุป/รายงานผลการดำเนินงาน

**8. งบประมาณ**

จากงบประมาณกองทุนหลักประกันสุขภาพตำบลไค้นุ่น ตามรายละเอียด ดังนี้

- ค่าอาหารกลางวันและอาหารว่าง จำนวน 104 คนๆละ 80 บาท เป็นเงิน 8,320 บาท

- ค่าป้ายโครงการ จำนวน 1 ป้าย เป็นเงิน 380 บาท

- ค่าวิทยากร 500 บาท × 3 วัน เป็นเงิน 1,500 บาท

- ค่าวัสดุสาธิต ดังนี้

1. ยาสีฟัน จำนวน 104 อันๆละ 10 บาท เป็นเงิน 1,040 บาท

2. แปรงสีฟัน จำนวน 104 อันๆละ 10 บาท เป็นเงิน 1,040 บาท

3. ค่าวัสดุอุปกรณ์ในการทำสื่อการให้ทันตสุขศึกษา เป็นเงิน 2,000 บาท

รวมทั้งสิ้น 14,280 บาท (-หนึ่งหมื่นสี่พันสองร้อยแปดสิบบาทถ้วน-)

**หมายเหตุ**: ผู้เข้ารับการอบรม จำนวน 3 รุ่น คือ ศูนย์พัฒนาเด็กไค้นุ่น จำนวน 45 คน, ศูนย์พัฒนาเด็กบ้านผึ้ง จำนวน 29 คน และศูนย์พัฒนาเด็กวัดทุ่งสว่างโพธิ์ไทร จำนวน 30 คน รวมทั้งหมด 104 คน

9. ผลที่คาดว่าจะได้รับ

1.ผู้ปกครองและครูผู้ดูแลเด็กมีความรู้ในการดูแลสุขภาพช่องปากเด็กก่อนวัยเรียน

2.เกิดมาตรการในการลดโรคฟันผุโดยการมีส่วนร่วมของผู้ปกครองและครูพี่เลี้ยง

3.เด็กก่อนวัยเรียนมีสุขภาพช่องปากที่ดีขึ้น

**10.การประเมินผล**

1.ประเมินความรู้ จากแบบสอบถามก่อนและหลังการจัดกิจกรรม

2.มีมาตรการการดูแลสุขภาพช่องปากเด็กก่อนวัยเรียน โดยการมีส่วนร่วมของศูนย์พัฒนาเด็กเล็กผู้ปกครองและทันตบุคลากร

3.จากการตรวจทันตสุขภาพเด็กก่อนวัยเรียนในศูนย์พัฒนาเด็กเล็ก ทั้ง 3 แห่ง

4.สังเกตจากการมีส่วนร่วมของผู้ปกครองและครูผู้ดูแลเด็ก

5.สมุดบันทึกพฤติกรรมเด็กจากผู้ปกครองและครูพี่เลี้ยงเด็ก

**11. ผลลัพธ์การดำเนินงาน**

| **ตัวชี้วัด (KPI)** | **เป้าหมาย (Target)** | **ผลลัพธ์ก่อนการดำเนินการ** | **ผลลัพธ์หลังการดำเนินการ** |
| --- | --- | --- | --- |
| 1. ผู้ปกครองและครูผู้ดูแลเด็กผ่านการอบรมทักษะการดูแลสุขภาพช่องปาก | -ร้อยละ 70 ของผู้ปกครองและครูผู้ดูแลเด็กผ่านการอบรมทักษะการดูแลสุขภาพช่องปาก | -ร้อยละ 10 ของผู้ปกครองและครูผู้ดูแลเด็กผ่านการอบรมทักษะการดูแลสุขภาพช่องปาก | -ร้อยละ 92 ของผู้ปกครองและครูผู้ดูแลเด็กผ่านการอบรมทักษะการดูแลสุขภาพช่องปาก |
| 2.เด็กก่อนวัยเรียนในศูนย์พัฒนาเด็กเล็ก ปราศจากฟันผุ | - เด็กก่อนวัยเรียนในศูนย์พัฒนาเด็กเล็ก ปราศจากฟันผุ มากกว่าร้อยละ 40 | - เด็กอายุ 3 ปี ปราศจากฟันผุ น้อยกว่าร้อยละ 40  (ผลจากปีก่อนหน้าที่ใช้นวัตกรรม) | -เด็กก่อนวัยเรียนในศูนย์พัฒนาเด็กเล็ก ปราศจากฟันผุ มากกว่าร้อยละ 60 |
| 3.เด็กก่อนวัยเรียนในศูนย์พัฒนาเด็กเล็กทุกคนได้รับการบันทึกพฤติกรรมการดูแลสุขภาพช่องปากจากผู้ปกครองและครูพี่เลี้ยงเด็ก | - ร้อยละ 100 มีการบันทึกพฤติกรรมเด็กก่อนวัยเรียนในศูนย์พัฒนาเด็กเล็ก | - ไม่มีการบันทึกพฤติกรรมเด็กก่อนวัยเรียนในศูนย์พัฒนาเด็กเล็ก | มีการบันทึกพฤติกรรมการดูแลสุขภาพช่องปากเด็กทุกคน ประเมินจากแบบสรุปรายงานจากครูพี่เลี้ยง |
| 4.ครัวเรือนมีการนำชุดโมเดลเคลื่อนที่ไปใช้ดูแลสุขภาพของคนในครอบครัวได้ | -ร้อยละ 40 ครัวเรือนมีการนำชุดโมเดลเคลื่อนที่ไปใช้ดูแลสุขภาพของคนในครอบครัว | -ไม่มีครัวเรือนมีไหนที่ใช้ชุดโมเดลเคลื่อนที่ดูแลสุขภาพของคนในครอบครัว | -ร้อยละ 58 ครัวเรือนมีการนำชุดโมเดลเคลื่อนที่ไปใช้ดูแลสุขภาพของคนในครอบครัว |
| 5.เด็กให้ความสนใจการดูแลสุขภาพช่องปากด้วยความตั้งใจ | เด็กให้ความสนใจการดูแลสุขภาพช่องปากด้วยความตั้งใจ เข้าร่วมกิจกรรม มากกว่า 20 นาที | เวลาให้ความรู้เรื่องการดูแลสุขภาพช่องปากเด็กไม่ตั้งใจฟัง บางคนตั้งใจฟังได้ไม่ถึง 10 นาที | เด็กให้ความสนใจการดูแลสุขภาพช่องปากด้วยความตั้งใจ เข้าร่วมกิจกรรม มากกว่า 1 ชั่วโมง |

หมายเหตุ: เด็กก่อนวัยเรียนจำกัดเฉพาะเด็กที่เข้ารับการศึกษาในศูนย์พัฒนาเด็กเล็กเท่านั้น

ผลสัมฤทธิ์ตามวัตถุประสงค์/ตัวชี้วัด

4.1) ผู้ปกครองและครูผู้ดูแลเด็กมีความรู้เกี่ยวกับการปฏิบัติตัวที่ถูกต้องในการดูแลสุขภาพช่องปาก ร้อยละ 98

**4.2)** ผู้ปกครองและครูผู้ดูแลเด็กมีส่วนร่วมในการดูแลสุขภาพช่องปากของเด็กก่อนวัยเรียน **ร้อยละ 90**

**4.3)** เด็กก่อนวัยเรียนในศูนย์พัฒนาเด็กเล็กบ้านไค้นุ่น บ้านผึ้ง วัดทุ่งสว่างโพธิ์ไทร ปราศจากฟันผุ คิดเป็นร้อยละ 63.64 62.07 และ 67.86 ตามลำดับ

**12.ปัจจัยแห่งความสำเร็จ**

การประเมินความพึงพอใจในนวัตกรรมชุดโมเดลเคลื่อนที่อมยิ้มฟันยักษ์ โรงพยาบาลส่งเสริมสุขภาพตำบลบ้านไค้นุ่น ตำบลไค้นุ่น สำนักงานสาธารณสุขอำเภอห้วยผึ้ง จังหวัดกาฬสินธุ์ ประจำปี 2562โดยสำรวจจากผู้ใช้นวัตกรรมทั้งหมด จำนวน 75 คน พบว่านวัตกรรมชุดโมเดลเคลื่อนที่อมยิ้มฟันยักษ์มีผลต่อระดับความพึงพอใจของผู้เข้าร่วมกิจกรรมอยู่ในระดับ มาก

และจากการนำนวัตกรรม "ชุดโมเดลเคลื่อนที่อมยิ้มฟันยักษ์" ใช้ในศูนย์พัฒนาเด็กเล็ก ทั้ง 3 แห่ง พบว่าสามารถใช้เป็นสื่อการสอนที่สร้างความสนใจแก่เด็กก่อนวัยเรียนได้อย่างมีประสิทธิภาพ โดยเด็กให้ความสนใจเข้าร่วมกิจกรรมดูแลสุขภาพช่องปากได้นานสูงสุดมากกว่า 1 ชั่วโมง โดยไม่ละสายตาจากการทำกิจกรรม และผู้ปกครองครูพี่เลี้ยงมีการนำนวัตกรรมไปใช้ทั้งที่ศูนย์พัฒนาเด็กเล็กและที่บ้าน คิดเป็นร้อยละ 58 ส่งผลให้ผู้ปกครองมีความรู้ ในการดูแลทันตสุขภาพเด็ก รวมไปถึงการนำเด็กเข้ารับการรักษาอย่างเหมาะสม และตัวเด็กเองก็มีทัศนคติที่ดีต่อการดูแลทันตสุขภาพ ทำให้พบว่าอัตราการเกิดโรคฟันผุของเด็กในเทอมที่ 2 มีแนวโน้มลดลงจากเทอมที่ 1 ของศูนย์พัฒนาเด็กเล็กทั้ง 3 แห่ง มากกว่าร้อยละ 60

**13.ปัญหาอุปสรรค**

1. ภาษาในการสื่อสารไม่ชัดเจน ทำให้เกิดความเข้าใจผิดในการดูแลสุขภาพช่องปาก

2. ในการเคลื่อนย้ายนวัตกรรมอาจเกิดการแตกหักเสียหายได้

**14.โอกาสพัฒนา**

1. ปรับปรุงนวัตกรรมให้มีความสวยงาม สะดวกแก่การใช้งานมากขึ้น  
          2. นำผลที่ได้แลกเปลี่ยนเรียนรู้กับ รพ.สต.อื่นๆ เพื่อพัฒนานวัตกรรมให้ดียิ่งขึ้นต่อไป   
          3. เปิดโอกาสให้รพ.สต.อื่นๆ ประยุกต์นวัตกรรมชุดโมเดลเคลื่อนที่อมยิ้มฟันยักษ์นี้ ใช้แก้ปัญหาใน

รพ.สต.ของตนเองต่อไป

4.ครัวเรือนสามารถสร้างและใช้ชุดโมเดลเคลื่อนที่ในการดูแลสุขภาพช่องปากของคนในครอบครัวได้

**ภาคผนวก**

**ข้อมูลการตรวจสุขภาพช่องปากเด็กก่อนวัยเรียนในศูนย์พัฒนาเด็กเล็กตำบลไค้นุ่น อำเภอห้วยผึ้ง จังหวัดกาฬสินธุ์**

**ประจำปี 2560**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ชื่อศูนย์พัฒนาเด็กเล็ก** | นักเรียนทั้งหมด | ตรวจฟัน | ฟันผุ | | อุดฟัน | | ถอนฟัน | | ผุ+อุด+ถอน | | ปราศจากฟันผุ  (ร้อยละ) | หมายเหตุ |
| คน | คน | คน | ซี่ | คน | ซี่ | คน | ซี่ | คน | ซี่ |
| **บ้านไค้นุ่น** | 55 | 49 | 38 | 276 | 0 | 0 | 0 | 0 | 38 | 276 | 22.45 |  |
| **บ้านผึ้ง** | 31 | 26 | 18 | 124 | 0 | 0 | 0 | 0 | 18 | 124 | 30.77 |  |
| **วัดทุ่งสว่างโพธิ์ไทร** | 36 | 28 | 18 | 98 | 0 | 0 | 0 | 0 | 18 | 98 | 35.71 |  |

**ประจำปี 2561**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ชื่อศูนย์พัฒนาเด็กเล็ก** | นักเรียนทั้งหมด | ตรวจฟัน | ฟันผุ | | อุดฟัน | | ถอนฟัน | | ผุ+อุด+ถอน | | ปราศจากฟันผุ  (ร้อยละ) | หมายเหตุ |
| คน | คน | คน | ซี่ | คน | ซี่ | คน | ซี่ | คน | ซี่ |
| **บ้านไค้นุ่น** | 62 | 61 | 39 | 280 | 1 | 2 | 0 | 0 | 40 | 282 | 36.07 |  |
| **บ้านผึ้ง** | 25 | 23 | 15 | 119 | 1 | 2 | 0 | 0 | 16 | 121 | 34.78 |  |
| **วัดทุ่งสว่างโพธิ์ไทร** | 30 | 29 | 13 | 84 | 0 | 0 | 0 | 0 | 13 | 84 | 55.17 |  |

**ประจำปี 2562**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ชื่อศูนย์พัฒนาเด็กเล็ก** | นักเรียนทั้งหมด | ตรวจฟัน | ฟันผุ | | อุดฟัน | | ถอนฟัน | | ผุ+อุด+ถอน | | ปราศจากฟันผุ  (ร้อยละ) | หมายเหตุ |
| คน | คน | คน | ซี่ | คน | ซี่ | คน | ซี่ | คน | ซี่ |
| **บ้านไค้นุ่น** | 45 | 44 | 16 | 136 | 3 | 7 | 0 | 0 | 25 | 143 | 63.64 |  |
| **บ้านผึ้ง** | 29 | 29 | 11 | 142 | 1 | 2 | 0 | 0 | 23 | 144 | 62.07 |  |
| **วัดทุ่งสว่างโพธิ์ไทร** | 30 | 28 | 9 | 86 | 2 | 3 | 0 | 0 | 14 | 89 | 67.86 |  |

**แบบประเมินความพึงพอใจนวัตกรรมชุดโมเดลเคลื่อนที่อมยิ้มฟันยักษ์**

**บ้าน......................หมู่........ตำบลไค้นุ่น อำเภอห้วยผึ้ง จังหวัดกาฬสินธุ์**

**ส่วนที่ 1 ข้อมูลทั่วไป**

1. เพศ ชาย หญิง

2. อายุ ........................... ปี

3. สถานภาพ โสด สมรส อย่าร้าง หม้าย

4. ระดับการศึกษา ประถมศึกษา มัธยมศึกษาตอนต้น มัธยมศึกษาตอนปลาย

ปริญญาตรี อื่นๆ ระบุ..............................

5. อาชีพ เกษตรกรรม แม่บ้าน/พ่อบ้าน ค้าขาย อื่นๆ ระบุ...........................

**6.** เกี่ยวข้องกับเด็กพ่อ/แม่ลุง/ป้า/น้า/อาปู่/ย่า/ตา/ยายครูผู้ดูแลเด็ก

อื่นๆ ระบุ..........................

**ส่วนที่ 2 ข้อมูลความพึงพอใจ**

|  |  |  |  |  |  |  |
| --- | --- | --- | --- | --- | --- | --- |
| **ข้อ** | **คำถาม** | **ระดับความพึงพอใจ** | | | | |
| **มากที่สุด (5)** | **มาก (4)** | **พอใช้ (3)** | **น้อย**  **(2)** | **น้อยที่สุด (1)** |
| 1 | ใช้งานง่าย |  |  |  |  |  |
| 2 | มีความแข็งแรง คงทน |  |  |  |  |  |
| ๓ | เป็นนวัตกรรมที่สร้างขึ้นง่ายๆและทันสมัย |  |  |  |  |  |
| 4 | เป็นนวัตกรรมที่สามารถนำไปใช้ได้จริง |  |  |  |  |  |
| 5 | สรุปความพึงพอใจต่อนวัตกรรมของท่านอยู่ในระดับ |  |  |  |  |  |

**ข้อเสนอแนะ**

....................................................................................................................................................................................

....................................................................................................................................................................................

....................................................................................................................................................................................

....................................................................................................................................................................................

\*\*\*\*\*\*ขอขอบคุณในความร่วมมือที่ท่านได้เสียสละเวลาให้ข้อมูลที่เป็นประโยชน์\*\*\*\*\*

**ภาพกิจกรรมการดำเนินงาน**



ภาพ: การให้สุขศึกษาเรื่องการดูแลสุขภาพช่องปาก การเลือกรับประทานอาหารที่ให้โทษและมีประโยชน์ต่อสุขภาพช่องปาก

ภาพ: กิจกรรมกลุ่มเล่นเกมส์ตอบคำถามอาหารที่มีประโยชน์และให้โทษต่อร่างกาย



ภาพ: ตรวจสุขภาพช่องปากเด็กก่อนวัยเรียนประจำปี ตำบลไค้นุ่น



ภาพ: กิจกรรมออกกำลังกายมหาสนุก



ภาพ: การให้ความรู้ผู้ปกครองเด็กก่อนวัยเรียนในการดูแลสุขภาพช่องปาก





ภาพ: นวัตกรรมชุดโมเดลเคลื่อนที่อมยิ้มฟันยักษ์






ภาพ: ฝึกทักษะการใช้ชุดโมเดลเคลื่อนที่อมยิ้มฟันยักษ์ให้ครูผู้ดูแลเด็กนำไปสอนเด็กต่อ





ภาพ : ฝึกให้ผู้ปกครองใช้ชุดโมเดลเคลื่อนที่



ภาพ: สมุดประจำฟันหนูน้อยและ

สมุดยืมใช้นวัตกรรม



ภาพ: ผู้ปกครองยืมชุดโมเดลเคลื่อนที่ไปใช้ดูแลสุขภาพช่องปากเด็กก่อนวัยเรียนที่บ้าน



ภาพ: ผู้ปกครองทดลองใช้นวัตกรรม









ภาพ : อบรมผู้ปกครองและครูผู้ดูแลเด็กก่อนวัยเรียน



ภาพ : ความร่วมมือในการใช้นวัตกรรม ชุดโมเดลเคลื่อนที่อมยิ้มฟันยักษ์